**OBRAZLOŽENJE**

1. PRAVNI TEMELJ ZA DONOŠENJE ODLUKE

Članak 35. stavak 2. i 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 114/01, 146/08, 38/09, 153/09, 143/12, 152/14, 81/15), članak 35. Zakona o lokalnoj i područnoj(regionalnoj) samoupravi („Narodne novine“ broj 33/01, 60/01, 129/05, 109/07, 36/09, 125/08, 36/09, 150/11, 144/12, 123/17, 98/19, 144/20) te članak 33. Statuta Općine Sveta Nedelja (“Službene novine Općine Nedelja”, broj 11/18, 03/21).

Odredba članka 35. stavka 2. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 114/01, 146/08, 38/09, 153/09, 143/12, 152/14, 81/15) propisuje da stvarima u vlasništvu Republike Hrvatske raspolaže, upravlja i koristi se Vlada Republike Hrvatske ili od nje ovlašteno tijelo ako posebnim zakonom nije drukčije određeno. Ovlasti za raspolaganje, upravljanje i korištenje stvarima u vlasništvu jedinica lokalne i područne (regionalne) samouprave imaju tijela jedinica lokalne i područne (regionalne) samouprave, osim ako posebnim zakonom nije drukčije određeno.

Odredbom članka 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 114/01, 146/08, 38/09, 153/09, 143/12, 152/14, 81/15) propisan je način raspolaganja nekretninama u vlasništvu jedinice lokalne samouprave.

Člankom 35. ZLPRS-a određeno je da predstavničko tijelo, između ostalog, donosi odluke i druge opće akte kojima uređuje pitanja iz samoupravnog djelokruga jedinice lokalne, odnosno područne (regionalne) samouprave, dok je u članku 33. Statuta određeno da Općinsko vijeće donosi odluke i opće akte kojima uređuje pitanja iz samoupravnog djelokruga općine.

1. OSNOVNA PITANJA KOJA SE UREĐUJU AKTOM

Ovom Odlukom se ostvaruje jedan o primarnih ciljeva gospodarenja imovinom u vlasništvu Općine Sveta Nedelja, a to je normativno uređenje upravljanja i raspolaganja imovinom putem Odluke čime bi se stvorio pravni okvir za sustavno i učinkovito upravljanje i raspolaganje imovinom te kvalitetnije i brže donošenje odluka.

S obzirom na navedeno izrađena je ova Odluka o gospodarenju nekretninama u vlasništvu Općine, čije se usvajanje predlaže, a kojom se uređuju uvjeti, način i postupak upravljanja i raspolaganja imovinom u vlasništvu Općine, i to nekretninama (zgrade, zemljišta, vodne građevine i dr. nekretnine) čiji je vlasnik ili posjednik. Odredbe ove Odluke primjenjuju se i na raspolaganje i upravljanje nekretninama u vlasništvu ili pretežitom vlasništvu pravnih osoba čiji je osnivač ili većinski vlasnik županija, ako posebnim zakonima ili općim aktima osnivača za pojedine vrste pravnih osoba ili oblike raspolaganja nije propisano drugačije. Nadalje, stupanjem na snagu ove Odluke prestaje važiti Odluka o gospodarenju nekretninama Općina Sveta Nedelja (“Službeni novine Općine Sveta Nedelja” broj 3/11) koja je do sada bila u primjeni.

1. PROCJENA POTREBNIH FINANCIJSKIH SREDSTAVA ZA PROVEDBU AKTA

Za provedbu akta nije potrebno osigurati sredstva u Proračunu Općine Sveta Nedelja.

**Jedinstveni upravni odjel**